Зарних

Зарних (аурипигме́нт) — минерал, формулаи кимиёиаш As2S3. Дар таркибаш 60,91 % арсен (As) ва 39,9 % сулфур (S) мавҷуд аст. 

 Сохтор 
Дар сохтори моноклинӣ шӯша (кристалл) мебандад. Шӯшаҳояш маншуршакл. Бо корд ба осонӣ бурида мешавад. Рангаш зарди тилоӣ, зарди норанҷӣ ва баъзан бӯртоб мешавад. Ҷилояш дурахшон. Сахтиаш аз рӯи ҷадвали Моос – 1,5–2; зичиаш 3490 кг/м3. Дар шаҳшароб ва ишқорҳо ҳал мешавад. Неруи барқро намегузаронад. Зарних дар конҳои ҳарораташон пасти ҳидротермалӣ якҷо бо минералҳои реалгар, антимонит ва ғ., инчунин дар таҳнишастҳои чашмаҳои гарми маъданӣ ва маҳсули оташфшонии вулканҳо вомехӯрад. Аз зарних пайвастҳои маргимуш тайёр мекунанд.

 Эзоҳ 

 Адабиёт